Η εξυγίανση των προβληματικών επιχειρήσεων σε προπτωχευτικό στάδιο:
Creators: name: Μέλλιου, Λαμπρινή Χριστόδουλου
Publisher: name: Aristotle University of Thessaloniki
Year: 2013
Subjects: προπτωχευτική
εξυγίανση
α.99
pre-insolvency
rehabilitation
art.99

description: Η εκ βάθρων αναμόρφωση του σκοπού του Πτωχευτικού Δικαίου, η αλλαγή κατεύθυνσης και η απόπειρα του Έλληνα Νομοθέτη να συμβαδίσει με τους νέους, λιγότερο «θλιβερούς» πτωχευτικούς μηχανισμούς που ισχύουν πλέον στις ευρωπαϊκές έννομες τάξεις αποτελεί μία ρηξικέλευθη μεταβολή. Οι προϊσχύσασες ρυθμίσεις για τις επιχειρήσεις σε οικονομική αδυναμία βελτιούμενες εν πολλοίς, επανεισάγονται σε ένα άρτιο νομοθέτημα για πρώτη φορά δια του Νόμου 4013/2011, οι μεταρρυθμίσεις δε αυτού, δια του Ν 4072/2012. Η διαδικασία εξυγίανσης αναμένεται να αποτελέσει το μηχανισμό στήριξης όλων των επιχειρήσεων εκείνων, οι οποίες διελθούσες από την ενεστώσα οικονομική κρίση αντιμετωπίζουν ταμειακή δυσχέρεια. Μολονότι τα αποτελέσματα του θεσμού αυτού αναμένονται να διαμορφωθούν αλλά και να αποκρυσταλλωθούν στα επόμενα έτη, δεν είναι αστοχία να ειπωθεί ότι αποτελεί την πλέον αισιόδοξη κίνηση για όσους επιχειρηματίες επιθυμούν και πληρούν τις προϋποθέσεις να υπαχθούν στη διαδικασία εξυγίανσης. Στο πρώτο μέρος της εργασίας αυτής, λαμβάνει χώρα συνοπτική αναφορά στις Ευρωπαϊκές αντίστοιχες ρυθμίσεις του Πτωχευτικού Δικαίου καθώς και στις μεταβολές που σημειώθηκαν κατά την πάροδο των ετών έως σήμερα, όπως επίσης και στο περίφημο «Κεφάλαιο 11» του αμερικάνικου Πτωχευτικού Κώδικα, με σκοπό να εντοπιστούν ομοιότητες και να σκιαγραφηθούν αποκλίσεις με την νεοεισαχθείσα διαδικασία εξυγίανσης. Στο δεύτερο και κύριο μέρος της εργασίας, παρουσιάζεται αναλυτικά ο θεσμός της εξυγίανσης ˑ οι προϋποθέσεις τις οποίες πρέπει να πληροί η επιχείρηση, η δικαστική και εξωδικαστική συμφωνία, τα πρόσωπα που επικουρούν τη διαδικασία, το δυνητικό περιεχόμενο αυτής, τα αποτελέσματα που επέρχονται άμα τη επικυρώσει της καθώς και η λύση και λήξη της ισχύος της συμφωνίας, όπως οι ρυθμίσεις αυτές αποτυπώνονται στα α. 99επ., επί του 6ου Κεφαλαίου του Πτωχευτικού Κώδικα. Τέλος, επιχειρείται, βάσει περιορισμένων στατιστικών στοιχείων, η απεικόνιση της εξέλιξης του θεσμού στα δύο σχεδόν χρόνια από την εισαγωγή του, ωστόσο επισημαίνεται ότι οιοδήποτε συμπέρασμα επ’ αυτών είναι άνευ ετέρου ιδιαίτερα πρώιμο. Ιδιαίτερο ενδιαφέρον θα παρουσίαζε η επανεξέταση του ζητήματος μετά την πάροδο ικανοποιητικού χρονικού διαστήματος ώστε να εκτιμηθεί τελικά βάσει αποτελεσμάτων η σημαίνουσα αυτή μεταρρύθμιση του (προ)Πτωχευτικού Δικαίου Ευχής έργον, η διαδικασία εξυγίανσης να οδηγήσει ως ασφαλές μονοπάτι στο τέλος του αναπόδραστου, δρόμου της οικονομικής κρίσης, όλες εκείνες τις επιχειρήσεις που με προσωρινό «δεκανίκι» και αρωγό τη Δικαιοσύνη θα καταφέρουν να συμβάλουν και πάλι με θετικό πρόσημο πλέον στην εγχώρια Οικονομία.
description: The radical reformation of the Insolvency Law’s target, the change of its direction and the attempt of the Greek Legislator to keep up with the new, less “tragic” bankruptcy proceedings that are valid among the European Laws and Orders, constitutes an enterprising modification. The former legal regime about the companies in financial crisis, which are multiply improved, are re-introduced in a complete statute for the first time by the Law 4013/2011, and after its further improvement by the Law 4012/2012. The rehabilitation procedure is meant to be the supporting mechanism for all those companies, that –due to the present financial crisis- face fiscal difficulties. Although the efficiency and the results of this Law are expected to be shown and stabilized within the years to come, this statute seems to be the most optimistic solution for all businessmen who want and fulfill the presuppositions to come under the rehabilitation procedure. In the first Chapter of this thesis, it takes place a brief reference a/ to the European respective Insolvency Laws as well the changes that are reported so far, and b/ to the widely known “Chapter 11” of the American Insolvency Law in order to spot the similarities and the differences between them and the new greek “Rehabilitation Procedure”. In the second (and basic) Chapter, the New procedure is in great detail presented, including the legal presuppositions, the guridical and the out of court agreement between the debtor and the creditors, the people who succour the procedure, its potential content, the results that came after its juridical confirmation as well its solution and termination, as these regulations are included in the 6th Chapter, a.99f of the New Insolvency Law. Finally, we present, according to the limited available statistics, the progress of this Law after two years of its adoption. However, we consider that no conclusions can be safely drawn as it is still very early. It would be really interesting to repeat this search a couple of years later, in order to estimate –according to real numerous results- this meaningful “Rehabilitation Procedure”. To sum up, we hope that the new-adopted statute will lead all those companies who go through this financial crisis to the real rehabilitation so that they will positively contribute to the Greek Financial Developpment.